อธิบดีกรมการค้าภายใน เผยยังไม่พบการฉวยโอกาสขึ้นราคาสินค้าในช่วงตรุษจีน ระบุ พบเหตุแจงสายด่วน 1569 เจอโทษหนักคุก 7 ปี
อธิบดีกรมการค้าภายใน เผยยังไม่พบการฉวยโอกาศขึ้นราคาสินค้าในช่วงตรุษจีน ระบุ พบเหตุแจงสายด่วน 1569 เจอโทษหนักคุก 7 ปี นายวินัย โภชนกิจ อธิบดีกรมการค้าภายใน เปิดเผยกับสภานีวิทยุกระจายเสียงแห่งประเทศไทยหลังจากการตรวจสอบสถานการณ์ราคาสินค้าในช่วงเทศกาลตรุษจีน ว่ายังไม่พบการฉวยโอกาสขึ้นราคาสินค้า เนื่องจากประชาชนชาวไทยเชื้อสายจีนบางส่วนเปลี่ยนการซื้อสินค้าจากตลาดสดเป็นการสั่งซื้อผ่านระบบออนไลน์ เพื่อหลีกเลี่ยงการเดินทางออกนอกพื้นที่เนื่องจากปัญหาฝุ่นละออง PM 2.5 จึงทำการซื้อขายสินค้าไม่คึกคักเหมือนปีที่ผ่านมา หากประชาชนพบเห็นการกระทำผิด หรือฉวยโอกาสขึ้นราคาสินค้า สามารถโทรแจ้งได้ที่ศูนย์รับเรื่องร้องเรียนราคาสินค้า กรมการค้าภายใน 1569 โดยกรมการค้าภายใน จะส่งชุดเคลื่อนที่เร็วเข้าไปดูแล โดยหากพบการฉวยขึ้นราคามีโทษสูงสุดคือจำคุก 7 ปี หรือปรับ 140,000 บาท หรือทั้งจำทั้งปรับ นอกจากนี้ อธิบดีกรมการค้าภายใน ยังกล่าวอีกว่า ในส่วนของราคาสินค้าเกือบทุกชนิดยังคงทรงตัว จะมีเพียงแค่ราคาเนื้อสุกร ที่ปรับตัวสูงขึ้นราว 10 บาท/กิโลกรัม โดยมีปัจจัยมาจากราคาสุกรหน้าฟาร์มที่ปรับสูงขึ้นเป็นไปตามภาวะตลาด